Silja Andersson

Silja Aurora Andersson (s. 30. marraskuuta 2003 Vantaa) on suomalainen seiväshyppääjä. Hän edustaa Esbo Idrottsföreningiä ja häntä valmentaa hänen isänsä Björn Andersson.

Andersson sijoittui yhdeksänneksi Tallinnan alle 20-vuotiaiden EM-kilpailuissa 2021. Aikuisten maaottelussa hän kilpaili ensimmäisen kerran pohjoismaisessa hallimaaottelussa 2022. Espoon alle 23-vuotiaiden EM-kilpailuissa 2023 Andersson sijoittui jaetulle kuudennelle sijalle ennätystään 430 cm sivunneella tuloksella.

Andersson on saavuttanut sisäratojen SM-kilpailuissa pronssia 2022 ja 2023. Kalevan kisoissa hän on sijoittunut parhaimmillaan kuudenneksi 2021.

Andersson hyppäsi ennätyksensä 427 cm Karlstadin hallikilpailussa 12. helmikuuta 2023. Ulkoradoilla hän on hypännyt parhaimmillaan 430 cm, ensimmäisen kerran kesäkuussa 2023.

Myös Silja Anderssonin sisar Saga Andersson on seiväshyppääjä.

Lähteet 

Suomalaiset seiväshyppääjät
Vuonna 2003 syntyneet
Elävät henkilöt